CELEX: 62012CN0409
Language: sl
Date: 2012-09-06 00:00:00
Title: Zadeva C-409/12: Predlog za sprejetje predhodne odločbe, ki ga je vložilo Oberster Patent- und Markensenat (Avstrija) 6. septembra 2012 – Backaldrin Österreich The Kornspitz Company GmbH proti Pfahnl Backmittel GmbH

22.12.2012   
            
            
               SL
            
            
               Uradni list Evropske unije
            
            
               C 399/9
            
         Predlog za sprejetje predhodne odločbe, ki ga je vložilo Oberster Patent- und Markensenat (Avstrija) 6. septembra 2012 – Backaldrin Österreich The Kornspitz Company GmbH proti Pfahnl Backmittel GmbH
   (Zadeva C-409/12)
   2012/C 399/14
   Jezik postopka: nemščina
   
      Predložitveno sodišče
   
   Oberster Patent- und Markensenat
   
      Stranki v postopku v glavni stvari
   
   
      Pritožnica in nasprotna stranka v postopku za izbris znamke: Backaldrin Österreich The Kornspitz Company GmbH
   
      Druga stranka v pritožbenem postopku in predlagateljica izbrisa znamke: Pfahnl Backmittel GmbH
   
      Vprašanja za predhodno odločanje
   
   
               1.
            
            
               Ali znamka postane „obča oznaka za proizvod ali storitev“ v smislu člena 12(2)(a) Direktive 2008/95/ES (direktiva o znamkah) (1), kadar:
               
                           (a)
                        
                        
                           trgovci sicer vedo, da gre za označbo izvora, vendar tega končnim potrošnikom običajno ne razkrijejo, in
                        
                     
                           (b)
                        
                        
                           končni potrošniki znamko (tudi) iz tega razloga več ne dojemajo kot označbo izvora, temveč kot občo oznako za proizvode ali storitve, za katere je znamka registrirana?
                        
                     
         
               2.
            
            
               Ali gre za „opustitev“ v smislu člena 12(2)(a) Direktive 2008/95/ES že takrat, kadar ostane imetnik znamke nedejaven, čeprav trgovci strank ne opozarjajo, da gre za registrirano znamko?
            
         
               3.
            
            
               Ali je treba znamko, ki je zaradi dejanj ali opustitve imetnika postala obča oznaka za končnega potrošnika, ne pa za trgovce, razveljaviti, kadar in samo kadar so končni potrošniki od nje odvisni, ker ne obstajajo enakovredne nadomestne možnosti?
            
         
      (1)  Direktiva 2008/95/ES Evropskega parlamenta in Sveta z dne 22. oktobra 2008 o približevanju zakonodaje držav članic v zvezi z blagovnimi znamkami (Kodificirana različica) (UL L 299, str. 25).